ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի   
թիվ 146 որոշման

**ՓՈՓՈԽՈՒԹՅՈՒՆՆԵՐ**

«Ապրանքների մասին հայտարարագրի լրացման   
կարգի մասին» հրահանգում կատարվող

1. 6-րդ կետի հինգերորդից տասնհինգերորդ պարբերությունները հանել։

2. 14-րդ կետի երրորդ պարբերությունը հանել։

3. 15-րդ կետում՝

ա) 8-րդ ենթակետը երեսունմեկերորդ պարբերությունից հետո (աղյուսակից հետո) լրացնել հետեւյալ բովանդակությամբ պարբերությամբ՝

«Եթե սույն վանդակում հայտարարագրման ենթակա տեղեկությունները նույնն են, ինչ ԱՀ-ի 14-րդ վանդակի՝ հայտարարագրման ենթակա տեղեկությունները, ապա այդ տեղեկությունները սույն վանդակ չեն մուտքագրվում, ընդ որում, կատարվում է գրառում՝ «տե՛ս ԱՀ-ի 14-րդ վանդակը»։».

բ) 9-րդ ենթակետը լրացնել հետեւյալ բովանդակությամբ պարբերությամբ՝

«Եթե սույն վանդակում հայտարարագրման ենթակա տեղեկությունները նույնն են, ինչ ԱՀ-ի 14-րդ վանդակի՝ հայտարարագրման ենթակա տեղեկությունները, ապա այդ տեղեկությունները սույն վանդակ չեն մուտքագրվում, ընդ որում, կատարվում է գրառում՝ «տե՛ս ԱՀ-ի 14-րդ վանդակը».».

գ) 11-րդ ենթակետի չորրորդ պարբերությունը (աղյուսակից հետո) հանել.

դ) 31-րդ ենթակետի ութերորդից տասներորդ պարբերությունները (աղյուսակից հետո) հանել.

ե) 41-րդ ենթակետի երկրորդ պարբերությունը (աղյուսակից հետո) հանել.

զ) 43-րդ ենթակետի չորրորդ պարբերությունը (աղյուսակից հետո) հանել.

է) 45-րդ ենթակետի քսանմեկերորդ պարբերությունը (աղյուսակից հետո) «Բելառուսի Հանրապետությունում» բառերից առաջ լրացնել «Հայաստանի Հանրապետությունում եւ» բառերով.

ը) 49-րդ ենթակետը տասնմեկերորդ պարբերությունից հետո (աղյուսակից հետո) լրացնել հետեւյալ բովանդակությամբ պարբերություններով՝

«Ռուսաստանի Դաշնությունում հայտարարատուի հետ մաքսային ներկայացուցչի պայմանագրի, ինչպես նաեւ ԱՀ-ն կազմած անձի անձն ու լիազորությունները հաստատող այն փաստաթղթերի վավերապայմաններից առաջ, որոնց մասին տեղեկությունները նշվում են 1-3 համարների ներքո, «/» բաժանման նշանով նշվում են հետեւյալ տեղեկությունները՝

ներկայացվող փաստաթղթի ծածկագիրը՝ մաքսային հայտարարագրման ժամանակ օգտագործվող փաստաթղթերի եւ տեղեկությունների տեսակների դասակարգչին համապատասխան.

հատկանիշը, որով հաստատվում է ԱՀ-ն ներկայացնելիս փաստաթուղթը ներկայացնելը կամ չներկայացնելը.

«1»՝ ԱՀ-ն ներկայացնելիս փաստաթուղթը ներկայացվել է.

«2»՝ Օրենսգրքի 183-րդ հոդվածի 4-րդ կետի երկրորդ մասին համապատասխան փաստաթուղթը չի ներկայացվել։ Այս դեպքում փաստաթղթի վավերապայմաններից հետո բացատից հետո նշվում է ԱՀ-ի կամ մեկ այլ այնպիսի մաքսային փաստաթղթի գրանցման համարը, որին կցվել է այդ փաստաթուղթը (ԱՀ-ն գրավոր ներկայացնելիս), կամ մաքսային մարմինների տեղեկատվական համակարգի կողմից տրամադրված՝ փաստաթղթի նույնականացուցիչը եւ «/» բաժանման նշանից հետո՝ էլեկտրոնային փաստաթղթերի պահոցի նույնականացուցիչը (ԱՀ-ն էլեկտրոնային փաստաթղթի տեսքով ներկայացնելիս)։»։

4. 16-րդ կետում՝

ա) հինգերորդ պարբերության մեջ «Բելառուսի Հանրապետությունում» բառերը փոխարինել «Հայաստանի Հանրապետությունում, Ղազախստանի Հանրապետությունում, Ղրղզստանի Հանրապետությունում» բառերով.

բ) լրացնել հետեւյալ բովանդակությամբ պարբերություններ՝

«Բելառուսի Հանրապետությունում 43-րդ վանդակը չի լրացվում։

Բելառուսի Հանրապետությունում ԱՀ-ի 12-րդ եւ 45-րդ վանդակները չեն լրացվում ապրանքները «արտահանում» եւ «ժամանակավոր ներմուծում» մաքսային ընթացակարգերով ձեւակերպելիս, եթե այդ ապրանքների մասով սահմանված չեն մաքսատուրքեր եւ հարկեր, որոնք հաշվարկվում են՝ ելնելով դրանց մաքսային արժեքից։»։

5. 18-րդ կետում՝

ա) 2-րդ ենթակետը երեսունմեկերորդ պարբերությունից հետո (աղյուսակից հետո) լրացնել հետեւյալ բովանդակությամբ պարբերությունով՝

«Եթե սույն վանդակում հայտարարագրման ենթակա տեղեկությունները նույնն են, ինչ ԱՀ-ի 14-րդ վանդակի՝ հայտարարագրման ենթակա տեղեկությունները, ապա այդ տեղեկությունները սույն վանդակ չեն մուտքագրվում, ընդ որում, կատարվում է գրառում՝ «տե՛ս ԱՀ-ի 14-րդ վանդակը»։».

բ) 4-րդ ենթակետը լրացնել հետեւյալ բովանդակությամբ պարբերությամբ՝

«Եթե սույն վանդակում հայտարարագրման ենթակա տեղեկությունները նույնն են, ինչ ԱՀ-ի 14-րդ վանդակի՝ հայտարարագրման ենթակա տեղեկությունները, ապա այդ տեղեկությունները սույն վանդակ չեն մուտքագրվում, ընդ որում, կատարվում է գրառում՝ «տե՛ս ԱՀ-ի 14-րդ վանդակը».».

գ) 9-րդ ենթակետում՝

քսանչորսերորդ պարբերության մեջ (աղյուսակից հետո) «առաքանիներով։» բառը փոխարինել «առաքանիներով.» բառով.

քսանչորսերորդ պարբերությունից հետո (աղյուսակից հետո) լրացնել հետեւյալ բովանդակությամբ պարբերություն՝

«Բելառուսի Հանրապետությունում «արտահանում» մաքսային ընթացակարգով ձեւակերպվող ապրանքները հայտարարագրելիս, եթե ԱՀ-ն ներկայացնելու պահին հայտարարատուն տրանսպորտային միջոցների վերաբերյալ ճշգրիտ տեղեկություններ չունի, եւ ապրանքների մեկնումն իրականացվելու է Բելառուսի Հանրապետության տարածքից.».

դ) 12-րդ ենթակետը վեցերորդ պարբերությունից հետո (աղյուսակից հետո) լրացնել հետեւյալ բովանդակությամբ պարբերություններով՝

«Հայաստանի Հանրապետությունում, Ղազախստանի Հանրապետությունում, Ղրղզստանի Հանրապետությունում եւ Ռուսաստանի Դաշնությունում «արտահանում» մաքսային ընթացակարգով ձեւակերպվող եւ արտահանման մաքսատուրքերով չհարկվող այն ապրանքները հայտարարագրելիս, որոնց մեկնումն իրականացվելու է Միության այդ անդամ պետությունների տարածքներից (բացառությամբ այն դեպքերի, երբ այդ ապրանքների փոխադրումը (տրանսպորտային փոխադրումը) մաքսային տարածքից մինչեւ մեկնման վայր իրականացվելու է Միության անդամ չհանդիսացող պետության տարածքով).

Բելառուսի Հանրապետությունում «արտահանում» մաքսային ընթացակարգով ձեւակերպվող այն ապրանքները հայտարարագրելիս, որոնց մեկնումն իրականացվելու է Բելառուսի Հանրապետության տարածքից.».

ե) 14-րդ ենթակետը շարադրել հետեւյալ խմբագրությամբ՝

«14) 31-րդ վանդակ։ «Բեռնատեղիները եւ ապրանքների նկարագրությունը»

|  |  |  |
| --- | --- | --- |
| 31 Բեռնատեղիները եւ ապրանքների նկարագրությունը | Մակնշումը եւ քանակը - Բեռնարկղերի համարները - Քանակը եւ տարբերակիչ առանձնահատկությունները |  |
|  |

Տեղեկությունները մուտքագրվում են վանդակ Հրահանգի II բաժնի ԱՀ-ի 31-րդ վանդակը լրացնելու համար սահմանված կարգով՝ հաշվի առնելով հետեւյալ առանձնահատկությունները։

«Արտահանում» մաքսային ընթացակարգով ձեւակերպվող եւ արտահանման մաքսատուրքերով չհարկվող ապրանքները հայտարարագրելիս՝

2.1 համարի ներքո չեն նշվում սպառողական եւ (կամ) անհատական տարայի տեսակների ծածկագրերը՝ բեռի տեսակների, փաթեթվածքի եւ փաթեթավորման նյութերի դասակարգչին համապատասխան.

3-րդ համարի ներքո չեն նշվում տեղեկություններ այն բեռնարկղերի մասին, որոնցում փոխադրվում են (կփոխադրվեն) ապրանքները։

Ապրանքները «մաքսային տարածքից դուրս վերամշակում» մաքսային ընթացակարգով ձեւակերպելիս, եթե ԱՀ-ն օգտագործվում է որպես մաքսային տարածքից դուրս վերամշակման պայմանների մասին փաստաթուղթ, 6-րդ համարի ներքո նշվում են՝

վերամշակումից հետո ստացվելիք արդյունքների ելքի հայտագրվող չափաքանակը.

վերամշակումից հետո ստացվելիք արդյունքների անվանումը եւ քանակը.

վերամշակումից հետո ստացվելիք արդյունքների մեջ արտահանված ապրանքների նույնականացման եղանակները.

վերամշակումից հետո ստացվելիք արդյունքներն օտարերկրյա ապրանքներով փոխարինելու մասին տեղեկություններ.»։

6. Նշված հրահանգի թիվ 4 հավելվածի I բաժնում ԵԱՏՄ ԱՏԳ ԱԱ 2710 12 ծածկագրով դիրքը 3-րդ վանդակում լրացնել հետեւյալ բովանդակությամբ պարբերությունով՝

«պենտանի (С5) եւ հեքսանի (С6) պարունակությունը % զանգվածային բաժնում»։

\_\_\_\_\_\_\_\_\_\_\_\_\_\_\_\_\_\_\_